section_heading: Sadržaj
paragraph_text: Agent FBI-ja i šef newyorškog antiterorističkog odreda Anthony 'Hub' Hubbard (Denzel Washington) i njegov partner libanonskog podrijetla Frank Haddad (Tony Shalhoub) javljaju se na dojavu o bombi podmetnutoj u autobus pun ljudi. Međutim, ispostavi se da je riječ o lažnoj napravi koja je pri rasprsnuću oslobodila boju. No, to je bilo i više nego dovoljno da agent Hubbard započne istragu o incidentu, koja ga dovede do nimalo kooperativne agentice CIA-e Elise Kraft (Annette Bening), špijunke s važnim vezama na Srednjem Istoku.